Ismailia
<s>Ismailia (arapski: الإسماعيلية/al-Ismāʻīlīyah) je grad od 397,446 stanovnika na sjeveroistoku Egipta u muhafazi Ismailia u kojoj je i administrativni centar.</s>

<s>Geografske karakteristike</s>

<s>Ismailia leži skoro na samoj sredini Sueskog kanala, na sjeverozapadna obali Jezera Timsah, u depresiji, koja je za faraonskih vremena bila povezana sa Sueskim zaljevom Crvenog mora.</s>

<s>Historija</s>

<s>Grad je osnovao 1863. francuski inženjer Ferdinand de Lesseps, graditelj Sueskog kanala, kao bazni logor.</s><s>Nazvan je po tadašnjem nominalnom vladaru Egipta kedivu Ismail-paši, kom je za svečano otvorenje kanala - 1869. podignuta velelepna palača (danas u ruinama).</s>

<s>Izgrađen je u stilu 19. vijeka sa ortogonalnim planom ulica, kao grad širokih bulevara, duž kojih se protežu drvoredi, velelepni trgovi i parkovi.</s>

<s>Ismailija je igrala važnu ulogu u novijoj egipatskoj historiji.</s><s>Ključni događaj dogodio se u januaru 1952. kad je Britanska vojska ugušila pobunu koju su poveli egipatski policajci.</s><s>Taj čin bio je povod za svrgavanje kralja Faruka I i kasnije te iste godine i do Egipatske revolucije.</s><s>Ismailia je u periodu kad je kanal bio otvoren za promet (1869-1956, 1957-67) bila prosperitetan grad, zahvaljući činjenici što je bila operativno sjedište kompanije Suez Canal Company i Centralnog ureda za regulaciju prometa kanalom.</s><s>Ekonomska kriza zahvatila je grad nakon Šestodnevni rat u junu 1967., jer je narednih osam godina kanal bio zatvoren, pa se dobar dio stanovnika raselio po Egiptu.</s>

<s>Stvari su krenule nabolje nakon Jomkipurskog rata sa Izraelom 1973., i primirja koje je uslijedilo, pa je kanal ponovno otvaren za promet 1975.</s><s>Nakon tog se stanovništvo počelo vraćati pa su građeni i novi stambeni kvartovi, a kao dio politike otvorenih vrata (Intifah) Anvara Sadata otvorena je Slobodna ekonomska zona.</s><s>Te iste 1975. otvoren je i Univerzitet Ismailia.</s>

<s>Privreda i transport</s>

<s>Ismailija je snažni industrijski centar, sa  brodogradilištem,  tvornicom traktora i motora i pogonima prehrambene industrije.</s><s>Početkom 1980-ih podignuta je i velika termoelektrana.</s>

<s>Ismailia je i snažni garnizon sa aerodromom (IATA: QIV).</s><s>Grad je povezan s nacionalnom željezničkom mrežom u Egiptu preko Benhe u Muhafazi Kaljubija.</s><s>Druga željeznička linija ide duž Sueskog kanala.</s><s>Do Ismailije vodi i autoput, a preko kanala se automobil prevoze trajektima.</s>

<s>Od 2015.  gradi se tunel dug 4.7 km dubok 70 metara koji bi trebao olakšati automobilski promet preko kanala.</s>

<s>Pobratimski gradovi</s>

<s>Palermo, Italija
  Burgas, Bugarska
  Yogyakarta, Indonezija
  Suzhou, Kina</s>

<s>Izvori</s>

<s>Vanjske veze</s>

<s>Ismaila (službene stranice)  
 Ismailija</s>

<s>Gradovi u Egiptu</s>

